Španija i Katalonija na pragu razvoda?
Katalonci sutra izlaze na regionalne izbore - dva meseca nakon što su separatistički aktivisti pokušali da proglase nezavisnost od Madrida nakon spornog referenduma u oktobru.
Jedna od najlepše uređenih zelenih pijaca na svetu, nalazi se u Barseloni. Zove se - La Bokerija. Mnogi je smatraju središtem najbolje katalonske gastronomije. Međutim, obilje svega i svačeg na pijaci prikriva sve veću nervozu kod trgovaca. Prodavačica Maria Žoze Artijaga kaže da protesti i politički haos koji je usledio posle referenduma o nezavisnosti Katalonije, negativno utiču na prodaju: Svi na pijaci poznaju Artijagu. Ona je aktivista pro-Socijalističke partije, koja vodi kampanju protiv nezavisnosti Katalonije. Ovde na pijaci, ne slažu se svi sa njom. Artijaga navodi da su je nedavno drugi trgovci vređali, nazivajući je fašistom. Na pijaci La Bokerija se nalazi i popularna pekara, koja svakog dana proizvodi hiljade vekni hleba, koje se prodaju širom Katalonije i izvan nje Pekaru je podigao Žozep Bou, još 1950-tih. On vodi jednu grupu koja se takođe bori protiv nezavisnosti Katalonije. “ Veliki broj poslovnih ljudi strahuje da bi nezavisnost regiona ugrozila teško stečeni prosperitet Katalonije. Sutrašnji izbori, po svemu sudeći, neće doneti konačno rešenje. U međuvremenu, oštre rasprave o identitetu, politici i prosperitetu još više produbljuju podele unutar katalonskog društva.